133 
Under vore Breddegrader ere disse Former aldrig tagne under 
Isen og findes der heller næppe. Hvad derimod Copepoder, 
lynceide og lyncodaphnide Daphnier samt Ostracoder 
angaar, da findes de alle i rigelig Mængde; mine Smaadamme vrimlede 
af dem hele Vinteren, Tarmen var altid fuld af Føde, Æggene 
udviklede sig, og Larverne af Copepoder og Ostracoder kom frem i 
meget stort Antal og svømmede rundt mellem de Sværme, der havde 
født dem, kort sagt, Vinteren synes ikke i fjærneste Maade at gribe 
ind i disse Dyrs Liv. 
Af Argulus formoder jeg, at kun Hunnerne overvintre. 
Særdeles hyppig har jeg nemlig truffet Hannerne i Juli— August 
Maaned, enkelte endnu i September. Hunnerne har jeg flere 
Gange i November Maaned fundet fastsiddende paa Karpefisk. Dels 
dette Forhold, dels at Hannerne aldrig vise sig før i de sidste 
Dage af Juli, kunde tyde paa, at Hunnerne overvintre paa Fiskene, 
og at Hannerne først fremkomme i det paafølgende Foraar af de af 
Hunnerne aflagte Æg. 
Alle Amphipoder og Isopoder forholde sig som Copepoder, 
Ostracoder og Daphniderne; Tarmen er altid fuld af Føde; Par- 
ringen er i fuld Gang hele Vinteren igennem, og Hunnerne bære 
deres mere eller mindre udklækkede Æg i deres Rugepose. — Hvad 
Flodkrebsen angaar, da har jeg endnu i December set dens store, 
brunrøde Klosaxe rage ud af Hullerne mellem Trærødder og Stene. 
Selv har jeg ikke kunnet forfølge disse Dyrs Liv nærmere om Vin- 
teren, men Huxley siger i ,,The Crayfish" Nr. 10, S. 9, at de 
paa denne Aarstid trække sig længere og længere ned i Jorden for 
at undgaa Kulden. I denne Tid kunne de i saa Fald næppe tage 
Føde til sig. Tillige ere jo Hunnerne altid forsynede med Æg, som 
jo netop udvikle sig hele den lange Vintertid igennem; det synes, 
som om disse Vinterkrebs i langt rigere Grad end Sommerkrebsene 
ere befængte med den bekjendte lille Snylteigle Branchiobdella pa- 
rasita, som i meget stort Antal findes krybende påa Æggene og 
Undersiden af Halen. Iglens egne, særdeles smaa, kuglerunde, 
kulsorte Æg, hvert forsynet med en lille fin Traad, sidde i denne 
